LEO พุ่ง 5% โบรกฯชูเป้า 15.10 บ. มองผลงาน Q4 โตเด่น รับรายได้เพิ่ม-ค่าระวางเรือสูง
LEO บวก 5% โบรกฯชูเป้า 15.10 บ. มองผลงาน Q4 โตเด่น รับรายได้เพิ่มจากการเลื่อนการรับรู้ใน Q3 และค่าระวางเรือคอนเทนเนอร์ Shanghai Containerized Freight index ยังสูง
3 ธ.ค. 2564

ผู้สื่อข่าวรายงานว่าวันนี้ (3 ธ.ค. 2564) ราคาหุ้น บริษัท ลีโอ โกลบอล โลจิสติกส์ จำกัด (มหาชน) หรือ LEO ณ เวลา 10:56 น. อยู่ที่ระดับ 12.80 บาท เพิ่มขึ้น 0.60 บาท หรือ 4.92% โดยทำจุดสูงสุดที่ 12.90 บาท และทำจุดต่ำสุดที่ 12.20 บาท ด้วยมูลค่าการซื้อขาย 218.68 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (3 ธ.ค. 2564) โดยประเมินแนวโน้มผลการดำเนินงานไตรมาส 4/2564 ยังทรงตัวสูงต่อเนื่องจากไตรมาส 3/2564 (1) จากการมีรายได้เลื่อนการรับรู้ทางบัญชีจากไตรมาส 3/2564 อีกทั้ง (2) ค่าระวางเรือคอนเทนเนอร์ Shanghai Containerized Freight index ล่าสุดยังยืนสูงมากกว่า &gt;4,600 จุด ทรงตัวจากไตรมาสก่อนจนถึงปัจจุบัน แม้เป็น Low season
สำหรับ Catalyst บวก LEO ในเดือน ธ.ค. ที่จะเป็น Upside ต่อประมาณการฯ ได้แก่  (1) การปิดดีล M&amp;A 1 แห่ง และ (2) การสรุปดีลบริหารจัดการการขนส่งสินค้ารถไฟจีน – ลาว ของพันธมิตร China post (โดย China post ได้สิทธิบริหารจัดการฯ ราว 1/5 ของปริมาณขนส่งรถไฟจีน – ลาว) แนะนำ “ซื้อ” ราคาเป้าหมาย 15.10 บาท